BOSNA I HERCEGOVINA 
FEDERACIJA BOSNE I HERCEGOVINE
ZENIČKO-DOBOJSKI KANTON 
OPĆINSKI SUD U ZENICI 
Broj: 43 0 St 242283 24 St 
Zenica, 25.08.2026. godine 


[bookmark: _Hlk143080917]	Općinski sud u Zenici, stečajna sutkinja Sanja Pavlić, u stečajnom postupku, koji se vodi nad društvom Društvo za proizvodnju i usluge „CONSIDER“ d.o.o. Vareš, skraćena oznaka firme „CONSIDER“ d.o.o. Vareš, ul. Industrijska br.2., Vareš, u skladu sa odredbom čl. 80. Zakona o stečaju, odlučujući o razrješenju postavljenog i imenovanju novog stečajnog upravitelja van ročišta, 25.08.2026. godine, donio je:

R J E Š E N J E 

	Razrješava se dužnosti stečajnog upravitelja Ilmir Brkić.

	Za stečajnog upravitelja, sa liste stečajnih upravitelja se imenuje Merima Durmić.
 
	Ovo rješenje će se objaviti na oglasnoj ploči suda i na WEB stranici suda.
	 
O b r a z l o ž e n j e 


	Rješenjem ovog suda broj 43 0 St 242283 24 St od 08.05.2026. godine godine otvoren je stečajni postupak nad stečajnim dužnikom Društvo za proizvodnju i usluge „CONSIDER“ d.o.o. Vareš, skraćena oznaka firme „CONSIDER“ d.o.o. Vareš, ul. Industrijska br.2., Vareš i za stečajnog upravitelja sa liste stečajnih upravitelja imenovan je Ilmir Brkić iz Visokog.

	Ilmir Brkić je 25.08.2026. godine dostavio sudu prijedlog za razrješenje, iz razloga što ga je poslodavac uputio na rad u SR Njemačku i to na period od godinu dana s tim da se od ponedljka od 24.08.2026. godine nalazi van BiH, a s obzirom na udaljenost od sjedišta društva neće biti u mogućnosti da dužnost stečajnog upravitelja obavlja sa potrebnom ažurnošću i u interesu efikasnog vođenja stečajnog postupka. 
	Odredbom čl. 80. Stav 4. Zakona o stečaju („Sl. Novine F BiH“ broj: 53/2021 i 19/2025),  propisano je da stečajni sudac može ako postoji opravdan razlog razriješiti stečajnog upravitelja i imenovati drugog stečajnog upravitelja.

	Sud je uvažavajući prijedlog za razrješenje, odlučio kao u izreci i razrješio Brkić Ilmira i imenovo novu stečajnu upraviteljicu Durmić Merimu iz Zenice. 

	Novi stečajni upravitelj će nastaviti postupak u zatečenom stanju i postupiti u skladu sa odredbama Zakona o stečaju.	



PRAVNA POUKA							                Stečajna sutkinja
Protiv ovog rješenja stečajni upravitelj može izjaviti
žalbu u roku od  osam dana po prijemu rješenja.                           	                       Sanja Pavlić
Žalba ne odlaže izvršenje rješenja.	
                                        

